Music | Eugene Jensen,Genoeg,Musical | eugenejensen.co.za
Genoeg is 'n album wat al jare lank in my hart gebroei het, maar ek het net nooit die tyd of energie of die finansies ingesit om die projek te begin nie. Ek het maar net gewag en gehoop dit gebeur op 'n manier. Ek dink nie ek is die enigste een wat al in so 'n situasie was nie.
Maar in November 2010 het ek net 'n sterk oortuiging ervaar dat ek dit wat die Here in my hart geplaas het moet uitkry of uitsing of net iets daaraan doen. Ek het 'n groot stap van geloof gevat en net begin… ek het die songs bymekaar gemaak en saam met 'n paar musikantvriende begin jam en sommer die studio gaan boek. Ek het net in my hart gevoel dat die tyd nou reg is vir die Here om iets deur my en hierdie album te begin. Ons het gaan record en die Here het op bonatuurlike maniere in elke detail voorsien.
My verwagting vir Genoeg is dat almal wat daarna luister geïnspireerd sal wees en bemoedig sal word. Om net dieper en verder in die Liefde van Jesus in te beweeg, om uit te leef dit wat hulle voel die Here sê en om gehoorsaam aan Sy stem te wees.